open-index/open-wikipedia-markdown huggingface dataset:
Rukajja bint Muhammad

**Rukajja bint Muhammad** aŭ *Ruqayya bint Muhammad* (601-624) (en araba: رقية بنت النبي محمد) estis filino de la Profeto Mohamedo kaj de lia unua edzino Ĥadiĝa bint Ĥuvajlid. Ŝi edziniĝis al Utbah ibn Abu Lahab, sed li divorcis el ŝi post ŝia konverto al islamo. Ŝi estas menciita kiel "tiu kiu migris dufoje", ĉar ŝi partoprenis kaj en la migrado al Abisenio kaj en la migrado al Medino. Ŝi mortis en Medino en la jaro 624, samtempe kun la batalo de Badr.

Post sia divorco el Utbah ibn Abu Lahab, Uthman ibn Affan edzinigis ŝin kaj kun ili havis filon nome Abd-Allah, sed tiu mortis tre juna.

## Notoj 
Kategorio:Personoj de Mekko
Kategorio:Islamo kaj virinoj
Kategorio:Mezepokaj islamanoj
Kategorio:Kurajŝoj
Kategorio:Familio de Mohamedo
Zajnab bint Ĝahŝ

**Zajnab bint Ĝahŝ**,  (naskiĝis en 592, mortis en 641) estis edzino de la profeto Mohamedo, kaj konsiderata de islamanoj kiel "la patrino de la kredantoj". Ŝi estis ankaŭ edzino dum malpli ol unu jaro de lia adopta filo Zaid ibn Harithah, el kiu ŝi divorcis. Ŝi estis ankaŭ kuzino de Mohamedo. La patro de Mohamedo estis frato de ŝia patrino, Umaimah bint Abd al-Muttalib. Ŝia frato, Ubajd-Allah ibn Ĝahŝ, forlasis la islamon por kristanismo. La edzino de ŝia frato Ramlah bint Abi Sufjan, edziĝis poste kun Mohamedo. Ŝi havis fratinon nome Hammanah bint Ĝahŝ.

Mohamedo timis kritikon se li edzinigas Zajnab. La antaŭislama kutimo malaprobis la geedzecon inter viro kaj la eks-edzino de lia adopta filo, kiu estos konsiderata incesto. La araba socio estus konsideranta tion ege erara, ĉar oni konsideris, ke adopta filo esta vere "filo", kaj tial tio estus, eĉ se ŝi estas divorcinta, incesta. Tial, Mohamedo dekomence kaŝis la ideon edzinigi ŝin. Kaj poste nuligis la juron kiu identigis naturajn filojn kaj adoptajn filojn. Zajd ne estos konsiderata filo de Mohamedo, kaj li estis konata denove per sia dekomenca nomo "Zajd ibn Harithah" anstataŭ "Zajd ibn Muhammad".

## Notoj 
Kategorio:Personoj de Mekko
Kategorio:Islamo kaj virinoj
Kategorio:Mezepokaj islamanoj
Kategorio:Kurajŝoj
Kategorio:Familio de Mohamedo
Preĝejo Senmakula Koncipiĝo (Füzesgyarmat)

La **paroĥa preĝejo Senmakula Koncipiĝo** estas romkatolika historia monumento en urbo Füzesgyarmat (Hungario).

## Historio 
Jam dum la mezepoko estis tie paroĥa kirko (menciita en 1332). En la 16-a jarcento la turkoj okupis ĝin kaj tiutempe la loĝantoj kalvinaniĝis. La nun videbla kirko estis konstruita en 1878, sed eklezie la katolika grupo estis nur filio de Szeghalom. La paroĥa rajto estis redonita en 1945. En 2001 la preĝejo estis deklarita historia monumento.

## Konstruaĵo 
La kirko situas sola en korto. La fasado estas simetria, nur maldekstre kruco rompas la perfektan simetrion. Meze la turo altiĝas, la enirejo funkcias tra la turo. Kelkaj ŝtupoj kuras al la enirejo. La turpinto estas piramida. La absido estas duonronda.

## Fontoj 
* hungare kun fotoj
* http://lexikon.katolikus.hu/F/F%C3%BCzesgyarmat.html

Fuzesgyarmat
Fuzesgyarmat
Umm Salama

**Umm Salama**, *Umm Salama Hind bint Abi Umajja* aŭ *Umm Salama Hind bint Abi Umayya*, *Hind bint Suhayl*, *Hind al Makhzumiyah* (en araba هند بنت أبي أمية) estis (la sesa) edzino de la profeto Mohamedo, kaj konsiderata de islamanoj tiel "patrino de la kredantoj".

Post la morto de ŝia edzo, Abdallah ibn Abdulasad en la Batalo de Uhudo, ŝi estis konata kiel Ajjin al-Arab (La okuloj de Arabio).​ Umm Salama kaj ŝia edzo, Abdallah ibn Abd Al-Asad, estis el la unuaj islamanoj. Nur Ali kaj kelkaj aliaj malmultaj konvertiĝis al Islamo antaŭ ili. Ŝia edzo mortis pro la vundoj ricevitaj en la Batalo de Uhudo. Tiam, Hind havis filon nome Umar ibn Abi Salama.

Post la morto de Abdallah, la islamanoj apogis ŝin en Medino. Kiam ŝi finis la *Iddah* (la atendoperiodo de virino ĉu divorcita ĉu vidvino, por nuligi sian geedzecon, antaŭ reedziniĝi), dum 4 monatoj kaj 10 tagoj, kaj Abu Bakr kaj Umar kandidatis, sed ŝi malakceptis. Mohamedo kandidatis kaj ŝi akceptis. Umm Salama edziniĝis al Mohamedo estante 29-jaraĝa. Nur liaj sesa kaj sepa edzinoj (Umm Salama kaj Zajnab, respektive) estis rektaj kuzinoj de Mohamedo. Umm Salama estis vidvino kun tri filoj kaj kvara postmorta (post la morto de lia patro) filo kiu naskiĝis tuj post ŝia geedzeco kun Mohamedo.

Umm Salama mortis estante 84-jaraĝa en Medino. Ŝi estis entombigita en la tombejo Ĝannatul Baki. Ŝi estis la lasta survivanta de la patrinoj de la kredantoj.

## Notoj 
Kategorio:Personoj de Mekko
Kategorio:Islamo kaj virinoj
Kategorio:Mezepokaj islamanoj
Kategorio:Kurajŝoj
Kategorio:Familio de Mohamedo
Saŭda bint Zama

**Saŭda bint Zama** aŭ ''Sawda bint Zam'a ibn Qayys ibn Abd Shams'' (en araba سودة بنت زمعة) estis la dua edzino de la profeto Mohamedo, kaj konsiderata de islamanoj kiel "la patrino de la kredantoj". Lia patro, Zam'a ibn Kajs, estis de la klano Amir ibn Luaj de la tribo de Kurajŝoj de Mekko. Ŝia patrino, Al-Ŝamus bint Kajs, estis de la klano Banu Najjarr, de la tribo Banu Ĥazraĥ de Medino.​

Saŭda estis la unua edzino kiu migris al Abisenio ku sia unua edzo As-Sakran ibn Amr, post esti persekutitaj de la plurdiistoj de Mekko. Ŝia edzo mortis ĉu survoje revene al Mekko aŭ tuj post ilia alveno. Sakran eliris el Abisenio kun Ŭakkas por prediki islamon. Saŭda kaj Sakran havis filon: Sakran ibn Sakran ibn Amr ibn Abd Ŝams, kiu mortis kiel martiro luktate en la Batalo de Ĥalula en la jaro 637.​

Mohamedo edzinigis ŝin en la monato Ŝaŭŭal, en la deka jaro de sia profeteco, malmultajn tagojn post la morto de Ĥadiĝa bint Ĥuvajlid. Saŭda estis multe pli aĝa ol Mohamedo.

## Notoj 
Kategorio:Personoj de Mekko
Kategorio:Islamo kaj virinoj
Kategorio:Mezepokaj islamanoj
Kategorio:Kurajŝoj
Kategorio:Familio de Mohamedo
Atwater (metroo de Montrealo)

**Atwater** estas stacio de la Metroo de Montrealo sur verda linio, situanta inter arondismento Ville-Marie de Montrealo kaj Westmount. Ĝi estis malfermita la .

450px|centra|eta|Reto de la Metroo de Montrealo

## Vidu ankaŭ 
* Metroo de Montrealo
* Korporacio de Transporto de Montrealo
* Verda linio (metroo de Montrealo)
* Stacioj de la metroo de Montrealo

## Eksteraj ligiloj 
* STM: Atwater
* Metroo de Montrealo: Atwater

Kategorio:Stacioj de la metroo de Montrealo
Kategorio:Verda linio (metroo de Montrealo)
Kategorio:Metrostacioj malfermitaj en 1966
Kategorio:1966 en Kanado
Zajnab bint Ĥuzajma

**Zajnab bint Ĥuzajma** aŭ *Zaynab bint Khuzayma* (en araba زينب بنت خزيمة), naskiĝinta ĉirkaŭ 595, estis unu el la edzinoj de la profeto Mohamedo, kaj konsiderata de islamanoj kiel "la patrino de la kredantoj". Ŝi estis konata ankaŭ kiel Umm al-Masakin, "Patrino de la Malriĉuloj".

Kiel rezulto de lia frua morto, oni konas pli malmulton pri ŝi ol pri ajna el liaj aliaj edzinoj. Ŝiaj filoj estis Muaŭiĝa, Aŭn, Munkidh, Ibrahim, Harith, Rabta, Ĥadiĝa, Suĥajla, Amina, Safiĝa. Ĉiuj el tiuj filoj estis de ŝia antaŭa edzo, Ubajda ibn al-Harith.

## Notoj 
Kategorio:Personoj de Mekko
Kategorio:Islamo kaj virinoj
Kategorio:Mezepokaj islamanoj
Kategorio:Kurajŝoj
Kategorio:Familio de Mohamedo
Marijah al-Kibtia

**Marijah al-Kibtia** aŭ *Maria al-Qibtiyya* (m. 637, en araba مارية القبطية) estis edzino de la profeto Mohamedo. Laŭvorte, Marijah al-Kibtia estis alinome de Maria la Kopta, nome kristana sklavino kaj kopta kaj egiptia, kiu estis sendita kiel donaco de Mukaŭkis, nome funkciulo de la bizanca imperio, al Mohamedo en la jaro 628.​ Multaj fontoj asertas, ke ŝi estis nur konkubino. Ŝi estis la patrino de Ibrahim ibn Muhammad, kiu mortis infanaĝe. Ankaŭ ŝia fratino, nome Sirin, estis sendita al Mohamedo kaj tiu proponis ŝin al sia sekvanto Hasan ibn Ṯabit.​ Maria neniam reedziniĝis post la morto de Mohamedo en la jaro 632, kaj mortis kvin jarojn poste.

Mohamedo loĝis en adoba hejmo apud la moskeo de Medino, kaj ĉiu el liaj edzinoj havis sian propran adoban hejmon, konstruitan proksime. Al Maria, tamen, oni proponis domon ekster la urba domaro de Medino. Eĉ se ŝi ne estis propra edzino de Mohamedo, oni havigis al ŝi la samajn honorojn kaj respekton kiel al la aliaj edzinoj de Mohamedo, kaj oni nomis ŝin per la sama titolo kiel la edzinoj de Mohamedo, tio estas «patrino de la kredantoj».

## Notoj 
Kategorio:Personoj de Mekko
Kategorio:Islamo kaj virinoj
Kategorio:Mezepokaj islamanoj
Kategorio:Arabaj kristanoj
Kategorio:Familio de Mohamedo
Rajhrad

**Rajhrad** () estas urbo en Ĉeĥio, en Sudmoravia regiono, en distrikto Brno-provinco. Ĝi etendiĝas en Dija-svratka valego sur la dekstra bordo de rivero Svratka, proksimume 12&nbsp;km sude de la centrejo de Brno. Vivas ĉi tie  (). Temas pri vinkultivada municipo en vinkultivada subregiono Znojmo.

## Historio 
[maldekstra|eta|Vido al [Benediktana monaĥejo Rajhrad|rajhrada monaĥejo el monteto Nové hory ĉe Blučina]]
Sur la loko de la hodiaŭa monaĥeja areo antaŭe ekzistis ampleksa fortikigita grandmoravia burgejo de la sama nomo (fondita ĉirkaŭ 950, ĝi pereis plej malfrue je 100 jaroj pli poste). En la jaro 1045 (laŭ la tradicio) ĉi tie estiĝis benediktana monaĥejo. La unuaj mencioj pri la nova Rajhrad aperas en dokumentoj el la 13-a jarcento. La 2-an de novembro 1234 Rajhrad akiris foiran rajton kaj ĝi fariĝis tiel urbeto. Al la urbo ĝi estis avancita la 27-an de oktobro 2000.

En la 13-a jarcento estiĝis sudoriente de Rajhrad inter la devena fluo de Svratka kaj Vojkovický náhon vilaĝo Čeladice, kiu estis en la jaro 1830 neniigita pro inundo. La loĝantoj pli poste konstruis por si la novan municipon sude de Rajhrad, kaj tiu pli poste fariĝis ties konsisto.

En la urbo ekzistas funkcianta vira monaĥejo kreanta centron de benediktana abatejo Rajhrad kaj virina monaĥejo de fratinoj Konsolantinoj, apud kiu funkcias Domo de kuracado de sankta Jozefo (hospico).

## Loĝantaro 
## Memorindaĵoj 
* Benediktana monaĥejo kun Monumento de skribarto en Moravio
* Preĝejo de Avanco de sankta Kruco el la jaroj 1765–1766
* Ponto de Piter – ŝtona ponto el la jaro 1760 en la orienta rando de la urbo

## Personecoj 
* Štěpán Adler (1896–1942), soldato kaj rezistmovadano
* Beda Dudík (1815–1890), historiisto, benediktana monaĥo
* Maurus Haberhauer (1746–1799), komponisto, muzika pedagogo, benediktana monaĥo
* Karel Horálek (1908–1992), lingvisto, slavisto, literatura historiisto
* František Jedlička (1920–1984), teologo kaj altlerneja pedagogo
* Metoděj Antonín Jedlička (1918–1981), katolika pastro
* Alois Kotyza (1869–1947), abato de la rajhrada monaĥejo
* Jan Lang (1919–2007), katolika pastro, jezuito
* Josef Bonaventura Piter (1708–1764), historiisto, benediktana monaĥo
* Matouš Ferdinand Sobek z Bílenberka (1618–1675), praga ĉefepiskopo
* Gregor Wolný (1793–1871), historiisto, verkisto kaj benediktana monaĥo
* Josef Zelený (1824–1886), pentristo
* Vojtěch Žampach (1929–2019), historiisto

## Pluaj fotoj 

Rajhrad klasterni kostel - 15.jpg|Benediktana monaĥejo
Abtei Rajhrad.JPG|monaĥeja preĝejo
Rajhrad, Pitrův most.JPG|Ponto de Piter el la jaro 1760 en orienta rando de la urbo
Rajhrad - městský úřad.jpg|Urba ofico
Rajhrad - náměstí obr1.jpg|placo en Rajhrad
Rajhrad - kašna obr1.jpg|fontano el la jaro 1868 en la placo
Rajhrad, památník padlým.JPG|Monumento al falintoj en la unua mondmilito


Kategorio:Urboj en distrikto Brno-provinco
Kategorio:Municipoj en distrikto Brno-provinco
Kategorio:Urboj en Moravio
Kategorio:Setlejoj en Dija-svratka valego
Kategorio:Vinkultivada subregiono Znojmo
Kategorio:Setlejoj sur Svratka
Mélanie Vogel

**Mélanie VOGEL**, naskiĝinta  en Marsejlo, estas franca politikisto. Membro de Eŭropo Ekologio La Verduloj, ŝi estis elektita senatano reprezentanta la francojn loĝantajn ekster Francio en 2021.

## Biografio 
Devenanta de la 11-a arondismento de Marsejlo, kie ŝi edukiĝis en la lernejo Saint-Marcel, poste en la kolegio Forbin, Mélanie Vogel aliĝis al Sciences Po Toulouse post sia abiturienta ekzameno ĉe la Lycée Marseilleveyre. Ŝi diplomitiĝis tie en 2009, ankaŭ akiris magistron ĉe Sciences Po Paris la saman jaron. Ŝi ankaŭ studentiĝis ĉe la Kolegio de Eŭropo en Bruĝo en 2010.

Ŝi revenis al Francio, ekloĝante en Parizo komence de la 2010-aj jaroj. Ŝi gvidis la ekologian kampanjon dum la eŭropaj balotoj en 2014, kaj poste laboris kiel parlamenta ataŝeo kaj poste politika konsilanto de la grupo Verts / ELA pri konstituciaj aferoj.

En novembro 2019, ŝi estis elektita al la estraro de la Eŭropa Verda Partio.

En 2021, ŝi estis nomumita kandidato por la senatana baloto de 2021 por la francoj loĝantaj ekster Francio per voĉdonado de la aktivuloj de Eŭropo Ekologio La Verduloj. Ŝi gvidis kunfandan liston kun La France insoumise, Génération.s, la Gauche républicaine et socialiste kaj Place publique, kiuj akiris 15% de la voĉdonoj. Elektita senatano, ŝi sidas ene de la Ekologia Grupo - Solidareco kaj Teritorioj. La gazeto Libération prezentas ŝin kiel maltipan profilon ene de la Senato, pro sia ekologiisma, feminisma, kontraŭrasisma pozicio inter senatanoj, el kiuj nur 2% de membroj aĝas malpli ol 40 jarojn.

## Privata vivo 
En 2021, Mélanie Vogel loĝas en Bruselo. Ŝi estas la kunulino de la germana eŭropdeputito Terry Reintke.

## Referencoj 
Kategorio:Francaj politikistoj
Kategorio:Senatanoj de eksterlandaj francoj
Kategorio:Francaj feministoj
Kategorio:GLAT-aktivuloj
Kategorio:Samseksemuloj
41184 Devogèle

'*41184 *Devogèle'''* estas malgranda, malhela, ne rapide rotacianta asteroido de la ĉefa asteroida zono, en orbita resonanco 2:5 kun Marso.

## Malkovro 
Ĝi estis malkovrita la  en la kadro de la astronomia kampanjo *Lowell Observatory Near-Earth-Object Search* (LONEOS) elde la Stacio Anderson Mesa de la Observatorio Lowell, sudoriente de Flagstaff (Arizono, Usono).

## Nomo 
Ĝi estis nomita en honoro de *Maxime Devogèle '', post-doktora asociato ĉe la Observatorio Lowell, kiu ricevis sian Ph. D. en 2017 de la Universitato de Lieĝo kaj la Universitato Lazura Marbordo. Lia laboro inkludas mezurojn de la polarimetraj ecoj de la apudteraj kaj ĉefzonaj asteroidoj.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de LONEOS
Kategorio:Astronomiaj objektoj malkovritaj en 1999
Diário de Votuporanga

**Diário de Votuporanga** (Votuporanga taglibro) estas portugallingva taggazeto aperanta ĉiutage en la brazila urbo Votuporango.

La gazeto estis fondita kun la nomo *A Vanguarda* (La Avangardo) la 15-an de julio 1954, fare de Nelson Camargo (1924-2007), kiu ankaŭ fondis en 1956 la tiaman radiostacion *Rádio Clube (AM)*, nuntempe *Rádio Clube 92,1 FM.*

Laŭ la retejo *Quem Faz História (QFH)*, Gilberto Scandiuzzi estas kunfondinto de *A Vanguarda*.

 

## Referencoj 
## Vidu ankaŭ 
* Votuporango
* A Cidade
*Clube 92 FM

## Eksteraj ligiloj 
* Oficiala retejo de la gazeto 

Kategorio:Votuporango
Kategorio:Brazilaj gazetoj
Go, Dog. Go! (televida serio)

***Go, Dog. Go!*** (anglalingve por *Iru, Hundo. Iru!*) estas uson-kanada animacia filmo disvolvita de Adam Peltzman. La serion ekelsendis la televida kanalo Netflix en 26a de Januaro 2021. La serio estas bazita sur samnoma libro de P. D. Eastman.

## Roluloj 
La hundoj de Pawston estas:

* **Tag Barker** (voĉaktoro — Michela Luci; oranĝa hundino kiu estas la ĉefrolulo de la filmo kaj estas la fratino de Cheddar Biscuit, Spike, Gilber kaj Yip Barker.eta|Tag Barker kaj Scooch Pooch
* **Scooch Pooch** (voĉaktoro — Callum Shoniker;): flava hundo kiu estas la frato de Tag, Cheddar Biscuit, Spike kaj Yip Barker.
* **Grandma Marge Barker** (voĉaktoro — Judy Marshank;

## Referencoj 
## Eksteraj ligiloj 
* 
* Go, Dog. Go! ĉe Netflix ()
* 

Kategorio:Aperis en 2021
Kategorio:Anglalingvaj televidaj programoj
Kategorio:Fikciaj hundoj
Kategorio:Usonaj animaciaj televidserioj
Kategorio:Usonaj infanaj televidaj serioj
Kategorio:Televidaj serioj pri familioj
Kategorio:Hundoj en populara kulturo
Kategorio:Televidaj programoj de Netflix
Kategorio:Televidaj serioj aperintaj en 2020-2029
Jerzy Łojek

**Jerzy Adam ŁOJEK** pseŭdonomo „Leopold Jerzewski” (naskiĝis la 3-an de septembro 1932 en Varsovio, mortis la 7-an de oktobro 1986 samloke) – pola historiisto, aktivulo de opozicio en Pola Popola Respubliko. Edzo de Bożena Mamontowicz-Łojek.

## Vivo 
Filo de kuracisto majoro doktoro Leopold Łojek (1897–1940, murdita en Katin). Historiajn studojn finis en Varsovia Universitato en 1956, doktoriĝis en 1961, kaj en 1967 habilitiĝis surbaze de sia scienca akiraĵo kaj la disertaĵo *Studia nad prasą i opinią publiczną w Królestwie Polskim 1815–1830* (Studoj pri gazetaro kaj publika opinio en Kongresa Pollando 1815-1830). De 1969 ligita kun Instituto pri Literaturaj Esploroj de Pola Scienca Akademio.

En 1980 Jerzy Łojek eldonis publikaĵon *Dzieje sprawy Katynia o zbrodni katyńskiej* (Historio de la afero pri Katin), aperigitan samizdate de Eldonejo „Głos” (Voĉo) de Antoni Macierewicz. Laborante pri la libro li vizitis i.a. Polan Instituton kaj Muzeon je la nomo al generalo Sikorski en Londono por kontroli dokumentojn. La laboraĵo aperis en 11 konataj subteraj eldonoj, estante unu el la plej popularaj subteraj printaĵoj pri la problemaro de Katin. Oficiala eldono en 1989 aperis kun 16 cenzuraj eltranĉaĵoj.

Kune kun pastro Stefan Niedzielak, Stefan Melak kaj Andrzej Szomański kreis Civitanan Komitaton de Monument-Konstruo de la Viktimoj de Katin-Krimo sur la Tombejo Powązki en Varsovio. La 31-an de julio 1981 ili starigis memorigan Katin-Krucon, kaj la 6-an de decembro 1981 inican dokumenton sub la planata monumento (ambaŭ objektoj estis tuj forigitaj de komunistaj regopovoj).

Septembre 1981 subskribis fondan deklaracion de la Kluboj de Sendependec-Servo. Pro partopreno en la opozicio kaj esplorado de la krimo de Katin estis plurfoje persekutata de la komunistaj regopovoj, kiuj i.a. kontraŭstaris atribui al li profesoran titolon.

## Verkoj 
Li publikigis pli ol 350 artikolojn kaj 34 librojn, el kiuj multaj gajnis la nomon de furorlibroj.

## Vidu ankaŭ 
* Ryszard Terlecki

Kategorio:Polaj historiistoj
Kategorio:Polaj disidentoj
A Cidade

**A Cidade** (La urbo) estas portugallingva taggazeto aperanta ĉiutage en la brazila urbo Votuporango. Ĝia unua eldono aperis la 1-an de januaro de 1985.

La firmao Disdroga estis la unua posedanto de la gazeto, kaj vendis ĝin al la gazetisto João Carlos Andrioli Ferreira, kiu ekestris ĝin je la 3-a de junio 1987.

La gazeto apartenas al *Grupo Cidade de Comunicação*, kiu ankaŭ havas radiostaciojn.

## Referencoj 
## Vidu ankaŭ 
* Votuporango
* Diário de Votuporanga
* Cidade 94,7 FM
* UNIFEV-Radio

## Eksteraj ligiloj 
* Oficiala retejo de la gazeto  

Kategorio:Votuporango
Kategorio:Brazilaj gazetoj
Safija bint Hujaj

**Safija bint Hujaj** aŭ **Ŝafija bint Hujaj** kaj angle literumita *Safiyya bint Huyayy* (en araba صفية بنت حيي) estis edzino de la profeto Mohamedo, kaj konsiderata de islamanoj kiel "patrino de la kredantoj". Ŝi estis juda virino de la tribo Banu Nadir, kiu fuĝis estante 17-jaraĝa, ĉar iĝis islamanino kaj ankaŭ edzino de Mohamedo por montri al islamanoj ke ili povis edziĝi al judino.

Safija naskiĝis en Medino, filino de Hujaj ibn Aĥtab, la estro de la juda tribo Banu Nadir. Ŝia patrino, Barra bint Samaŭal, estis de la tribo Banu Kurajŝoj, kiu estis edzino de Salam ibn Miŝkam sed divorcis iom poste.​

En majo de 629, la islamanoj venkis super kelkaj judaj triboj (inklude la tribo Banu Nadir) en la batalo de Ĥajbar. La tero de la Banu Nadir pasis al propraĵo de la islamanoj. Kiel konsekvenco, la kaptitaj virinoj estis disdividitaj inter Mohamedo kaj liaj sekvantoj. Safija estis atribuita al Dihĝa ibn Ĥalifa sed Mohamedo elektis ŝin por li, kaj al Dihĝa proponis du el la kuzinoj de Safija. Sekve, por plibonigi sian socian kondiĉon, ŝi konvertiĝis al Islamo kaj edziĝis kun Mohamedo, kiu volonte deziris reamikiĝi kun judoj.

Ŝi ne havigis filon al Mohamedo. Spite ŝian konverton, la cetero de edzinoj de Mohamedo mokis ŝian judan devenon. La duboj pri la fideleco de Safija al islamo kaj la suspekto, ke ŝi volis venĝi siajn mortintajn parencojn, estas temoj de la *Sirah Rasul Allah*. En tiuj historioj Mohamedo esprimis grandan malplaĉon pro tiaj duboj kaj reasertis la fidelecon de Safija.

## Notoj 
Kategorio:Personoj de Mekko
Kategorio:Islamo kaj virinoj
Kategorio:Mezepokaj islamanoj
Kategorio:Kurajŝoj
Kategorio:Araboj
Kategorio:Judoj
Kategorio:Familio de Mohamedo
Fonetika poezio

[dekstra|eta|306x306ra| La kanto "La Karavano", kiun legis [Hugo Ball en Cabaret Walter .]]
**Fonetika poezio** estas poezio kunmetita de silaboj kaj sonoj, kiuj ne kuniĝas por krei enhavon aŭ signifon en la konvencia senco.

Fonetika poezio estis disvolvita komence de la 20-a jarcento, fare de membroj de la Dada-movado. Hugo Ball, membro de la movado, difinis fonetikan poezion kompare kun abstraktismo en pentrarto: "la sekva paŝo en poezio estis la forigo de la lingvo, same kiel pentrado forigis la objekton, kaj pro similaj kialoj." Forigo de iu ajn signifo de la kanto kreis efikon de kriegado, miskompreno kaj malharmonio. Tiel farante, ĉi tiu poezio esprimis nihilismon kaj socian kritikon de eŭropa kulturo. Kritiko, kiu esprimiĝis ankaŭ donante "primitivan" tonon al la poezio.

Konataj fonetikaj kantoj inkluzivas la kanton de Futurist-artisto Filippo Tommaso Marinetti "Zang Tumb Tumb" (1914), la kanto de Bal "Karawane" (Karavano) prezentita ĉe la "Cabaret Walter" en Zuriko kaj la kanto de Kurt Schwitters "Ursonate", de la jaroj 1921 - 1932.

Fonetika poezio estis unu el la unuaj fontoj de la kampo de aktorado en la dua duono de la dudeka jarcento.

## Simultana poezio 
Simultana, samtempa, poezio estas la kromnomo donita al mallongaj prezentadoj kaj teatraĵoj prezentitaj de la Dada-movado. En ĉi tiuj teatraĵoj klara transskribo estis skribita por pluraj prezentistoj, kiuj legis siajn rolojn tiutempe, por krei konstantan disonancon kaj konfuzon en la aŭskultanto.

La teksto en la teatraĵo povus esti signifoplena, sed ĝia konfrontiĝo kun paralela teksto, legita tiutempe, kontraŭdiris ĉi tiun signifon. Ĉi tiu poezio estas evoluo de la "fonetika poezio" de la membroj de la movado.

## Vidu ankaŭ 
* Dada

## Piednotoj 
Kategorio:Poezio
Kategorio:Dadaistoj
Ĝuvajrija bint al-Harith

**Ĝuvajrija bint al-Harith** aŭ angla-literume *Juwayriyya bint al-Harith* (en araba جويرية بنت الحارث) estis edzino de la profeto Mohamedo, kaj konsiderata de islamanoj kiel "la patrino de la kredantoj". Ŝi edziniĝis al Mohamedo, kiam li estis 58-jaraĝa kaj ŝi 20-jaraĝa.

Ŝi estis filino de Al-Harith ibn Abi Dirar, la estro de la tribo Banu Mustalik, kiu estis venkita de islamanoj kun sia tribo en la batalo de la puto Al-Marisa. Kiel bela junulino, ŝi estis parto de la militakiro, atribuita al sekvanto de Mohamedo, nome Thabit ibn Muhammad ibn Kajs ibn Al-Ŝammas; sed ŝi preferis esti kun la profeto, kaj tiel pliboniĝis la situacio de ŝia tribo, kiu islamiĝis tiukadre. Ŝi mortis estante 65-jaraĝa, kvindek jarojn post la migrado kaj estis entombigita kun la cetero de edzinoj de Mohamedo en Ĝannat al-Baki.​

## Notoj 
## Bibliografio 
* Alfred Guillaume, *The Life of Muhammad*: traduko de la verko de Ibn Ishaq nome *Sirat Rasul Allah*.

Kategorio:Personoj de Mekko
Kategorio:Islamo kaj virinoj
Kategorio:Mezepokaj islamanoj
Kategorio:Araboj
Kategorio:Familio de Mohamedo
Starmania

**Starmania** povas esti:
* **Starmania (muzikalo)**,  franca/kebekia roka opero, 1976
* **Starmania (televida serio)**, aŭstra televida serio
41458 Ramanjooloo

'*41458 *Ramanjooloo'''* estas tre malgranda, malhela asteroido de la ĉefa asteroida zono malkovrita la  en la kadro de la astronomia kampanjo *Lowell Observatory Near-Earth-Object Search* (LONEOS) elde la Stacio Anderson Mesa de la Observatorio Lowell, sudoriente de Flagstaff (Arizono, Usono).

## Nomo 
Ĝi estis nomita en honoro de *Yudish Ramanjooloo'', Juna Esploristo ĉe la Universitato de Havajo en Honolulu, Usono. Lia ĉefa intereso inkludas studon pri , kaj la interago inter la suna vento kaj la induktita magnetosfero de kometoj, kaj .

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de LONEOS
Kategorio:Astronomiaj objektoj malkovritaj en 2000
Terry Reintke

**Terry REINTKE** (fakte *Theresa Reintke*), naskiĝinta  en Gelsenkirchen, estas germana politikistino. Membro de Alianco '90/La Verduloj, ŝi estis elektita Membro de la Eŭropa Parlamento en 2014, 2019 kaj 2024.

## Biografio 
Terry Reintke kreskis en la Ruhr-regiono. Ŝi studis politikan sciencon ĉe la Instituto *Otto Suhr* de la Libera Universitato Berlino, kie ŝi defendis tezon pri *la lokaj NRO-j (ne-registaraj organizaĵoj) kaj seksa perforto en Balkano* kaj ĉe la Universitato de Edinburgo. Ŝi poste laboris kiel esplorasistento en la germana Bundestag por Ulrich Schneider.

De 2011 ĝis 2013, Theresa Reintke estis proparolantino de la Federacio de Junaj Eŭropaj Verduloj
Ŝi estas membro de la Alianco '90/La Verduloj ekde 2012. Ekde oktobro 2014, ŝi ankaŭ estas membro de la Asocio de Junaj Eŭropaj Federalistoj Germanio en Nordrejn-Vestfalio. Je la 9-a loko en la listo de la Verduloj, ŝi estis elektita eŭropa deputito en 2014.

Kandidatino en la Eŭropaj balotoj 2019 kaj ankaŭ reelektiĝis en 2024.

Ŝi estas la kunulino de la franca Mélanie Vogel, elektita senatano en 2021.

## Referencoj 
Kategorio:Germanaj politikistoj
Kategorio:Membroj de la Eŭropa Parlamento elektitaj en Germanio 2014-2019‎
Kategorio:Membroj de la Eŭropa Parlamento elektitaj en Germanio 2019-2024‎
Kategorio:Membroj de la Eŭropa Parlamento elektitaj en Germanio 2024-2029
Kategorio:Germanaj feministoj
Kategorio:GLAT-aktivuloj
Ramla bint Abi Sufjan

**Ramla bint Abi Sufjan** aŭ *Ramla bint Abi Sufyan* (en araba رملة بنت أبي سفيان) estis edzino de la profeto Mohamedo, kaj konsiderata de islamanoj kiel "la patrino de la kredantoj". Konata ankaŭ kiel **Umm Habiba** (en araba: أم حبيبة) kun signifo "Patrino amika", estis filino de Abu Sufjan ibn Harb, kiu estis estro de Kurajŝoj kaj stara kontraŭulo de la profeto Muhammad antaŭ akcepti Islamon kaj iĝi islama militisto poste en sia vivo. La unua reganto de la Umajadoj, nome Mu'aŭija ibn Abi Sufjan, estis ŝia frato. Ramlah estis bona amikino de lia kuzo Uthman ibn Affan.

Ŝia unua edzo, Ubajd-Allah ibn Ĝahŝ estis unu de la unuaj kiuj akceptis islamon. Tiu estis la frato de Zajnab bint Ĝahŝ, edzino de Mohamedo. Por evito la malamikecon de la Kurajŝoj, ambaŭ elmigris al Abisenio, kie ŝi naskis sian filinon Habibah bint Ubajd-Allah. Ŝia edzo, poste, konvertiĝis al kristanismo.​ La nupto okazis en Abisenio, kvankam Mohamedo ne ĉeestis. Ĥalid ibn Said estis elektita kiel jura tutoro en la nupto. La Neguso faris la legadon de la Ĥutba (‘vendreda prediko’) kaj ankaŭ Ĥalid diskursis. Mohamedo neniam donis pli grandajn donacojn ol tiuj al ajna el la ceteraj edzinoj. Poste, la Neguso faris la preparojn por ke Ramlah veturu al Medino. Ŝi alvenis tien ses jarojn poste. Ŝi mortis en la jaro 666, dum la kaliflando de sia frato Mu'aŭija, kaj estis entombigita en la tombejo de Ĝannat al-Baki (, "la ĝardeno de al-Baqīʿ") kun la aliaj edzinoj de Mahomedo.​

## Notoj 
Kategorio:Personoj de Mekko
Kategorio:Islamo kaj virinoj
Kategorio:Mezepokaj islamanoj
Kategorio:Kurajŝoj
Kategorio:Familio de Mohamedo
Rajhana

**Rajhana** aŭ *Rayhana bint Zayd ibn Amr* (en araba ريحانة بنت زيد بن عمرو) estis juda sklavino, kiu iĝis konkubino aŭ edzino de la profeto Mohamedo. Rajhana devenis de la tribo Banu Nadir, sed edziniĝis al viro de la tribo Banu Kurajŝoj. Post tiuj estis venkitaj de la armeo de Mohamedo, Rajhana estis sklavigita, dum la viroj estis ekzekutitaj.

Según Ibn Ishaq, Mohamedo havis ŝin kiel sklavino kaj proponis al ŝi edzinigon se ŝi akceptu islamon, sed ŝi malakceptis. Laŭ tiu versio, kvankam Rajhana poste konvertiĝis al islamo, ŝi mortis sklavino.​ Laŭ Marco Schöler Rajhana aŭ iĝis konkubino de la Profeto aŭ edziniĝis al ŝi kaj poste divorcis.​ Prie Ibn Sa'ad skribis kaj citis al Wadiqi, dirante, ke ŝi estis liberigita kaj poste edziniĝis kun Mohamedo.​ La paro reamikiĝis poste. Rajhana mortis juna, unu jaron antaŭ Mohamedo, kaj post la unua Haĝo de Mekko kaj estis entombigita en la tombejo de Ĝannat al-Baki.​

## Notoj 
Kategorio:Personoj de Mekko
Kategorio:Islamo kaj virinoj
Kategorio:Mezepokaj islamanoj
Kategorio:Kurajŝoj
Kategorio:Familio de Mohamedo
Vendôme (metroo de Montrealo)

**Vendôme** estas stacio de la Metroo de Montrealo sur oranĝa linio, situanta en arondismento Côte-des-Neiges–Notre-Dame-de-Grâce de Montrealo. Ĝi estis malfermita la .

450ra|centra|eta|Reto de la Metroo de Montrealo

## Interkonektoj 
*     ''''

## Vidu ankaŭ 
* Metroo de Montrealo
* Korporacio de Transporto de Montrealo
* Oranĝa linio (metroo de Montrealo)
* Stacioj de la metroo de Montrealo

## Eksteraj ligiloj 
* STM: Vendôme
* Metroo de Montrealo: Vendôme

Kategorio:Stacioj de la metroo de Montrealo
Kategorio:Oranĝa linio (metroo de Montrealo)
Kategorio:Metrostacioj malfermitaj en 1981
Kategorio:1981 en Kanado
Béla Pintér (arkitekto)

**Béla Pintér,** laŭ hungarlingve kutima nomordo **Pintér Béla** estis hungara arkitekto.
eta|
Béla Pintér naskiĝis la  en Budapeŝto, ŝi mortis la  en Budapeŝto.

## Biografio 
Béla Pintér maturiĝis en gimnazio en sia naskiĝurbo, poste li akiris arkitektan diplomon en Teknikuniversitato de Budapeŝto en 1951. Post la diplomo li laboris konstante en diversaj ŝtataj arkitektaj atelieroj. Lia ĉefa konstruaĵo estis Hotelo Hilton (Budapeŝto). Li ricevis 2 arkitektajn premiojn en 1958 kaj 1978.

## Liaj plej signifaj planadoj 
* loĝdomoj en Budapeŝto
* kinejo de Oroszlány (1959)
* Altlernejo de Nyíregyháza (1963-1964)
* arkitekta mezlernejo en Debrecen (1963)
* Hotelo Hilton en Budapeŝto (1976)
* Preĝejo de Sankta Gerardo (Újbuda) (1983)

## Fontoj 
* hungarlingva biografio 
* hungarlingva biografio
* hungarlingva biografio 

## Referencoj 
Kategorio:Hungaraj arkitektoj
Kategorio:Budapeŝtanoj
Partio de la verduloj por la progreso

La **Partio de la verduloj por la progreso** (araba: **حزب الخضر للتقدم** ; franca: **Parti des verts pour le progrès**) aŭ PVP estas unu el la laŭleĝaj politikaj partioj en Tunizio, fondita la 14-an de novembro 2005.

Fondite en novembro 2005 de Mongi Al-Khamasi, iama membro de Socia Liberala Partio (PSL - opozicia liberala partio en Tunizio), ĝi akiris la 3-an de marto 2006 la statuson de unu el la 9 leĝigitaj politikaj partioj antaŭ la tunizia revolucio.

Agnoskita la 3-an de marto 2006 tiu partio ambicias «plifortigi la vivmedian konscion» de la tunizianoj kaj sentivigi ilin pri la graveco de ĉi tiu en ilia vivo kaj en tiuj de la komunumoj.

La partio publikigas sian propran semajnilon en la franca kaj araba versioj (*Al-Tunisi*).

Dum la unua partia konferenco kiu okazis en decembro 2008, la ĝenerala sekretario Mongi Al-Khamasi estas rekondukita al lia posteno kaj la dek novaj membroj de la politika oficejo estis elektitaj de la membroj de la nacia konsilio. La reprezentantoj de la maroka, alĝeria, egipta kaj palestina verdaj partioj kiuj ĉeestis la kongreson decidis pri la kreado de araba kolektivo de la verdaj partioj kaj ekologiaj movadoj sub la prezidanteco de Khamassi kaj la Eŭropa Verda Parttio, denuncis la kreadon de tiu partio deklarante ke la vera tunizia ekologia partio estas en realo estas la movado verda Tunizio (Tunisie verte), de kiu la dosiero ne ankoraŭ estis akceptita de la ministerio de la Interno, malgraŭ ke ĝi estis deponita du jaroj antaŭe.

## Politika oficejo 
Ĉe la fondo de la partio en 2006, la politika gvidantaro konsistis krom la ĝenerala sekretario Mongi Khamassi kaj la asista ĝenerala sekretariino Amel Bel Lakhal, el Fathi Zghonda, Riadh Hammoudia, Fethi Dargachi, Ali Mrad, Chaker Ben Saïd, Faouzi Ezzeddine, Chrifa Marzouki kaj Karima Hosni.

Okaze de la kongreso de 2008, la membroj de la oficejo estis plene renovigitaj kaj la reprezentantoj de la maroka, alĝeria, egipta kaj palestina verdaj partioj kiuj ĉeestis la kongreson decidis pri la kreado de araba kolektivo de verdaj partioj kaj ekologiaj movadoj sub la prezidanteco de Khamassi.

## Referencoj 
## Ekstera ligilo 
(fr) Facebook-paĝo de la junulara sekcio de la PVP

Kategorio:Politikaj partioj fonditaj en 2005
Kategorio:Politikaj partioj de Tunizio
Jenő Pintér (juristo)

**Jenő Pintér** [jenO pintEr], laŭ hungarlingve kutima nomordo **Pintér Jenő** estis hungara juristo, laboristo, altlerneja instruisto.

Jenő Pintér naskiĝis la  en Vasszentmihály, li mortis la  en Budapeŝto.
 
## Biografio 
Jenő Pintér post la bazlernejaj jaroj estis helplaboristo aŭ kamparana laboristo inter 1934-1949. Li maturiĝis en gimnazio (li lernis laŭ vespera lernado) en 1949, poste li akiris juran diplomon en Scienca Universitato Loránd Eötvös en 1953. Li restis plu en la universitato kiel asistanto (1953-1959), lektoro (1959-1963), poste docento. Intertempe li kandidatiĝis en 1962. Inter 1972–1982 li estis ankaŭ katedrestro. Li okupiĝis pri puna juro.

## Liaj kontribuoj (elekto) 
* *A veszély fogalma és jelentősége a büntetőjogban* (1965)
* *A Büntető Törvénykönyv kommentárja* (kunaŭtoro, 1968)
* *A közbiztonság és a közrend elleni bűncselekmények* (1971)

## Fontoj 
* hungarlingva biografio (la koncerna teksto estas legebla post klako al majusklo P, poste serĉu la nomon)

## Referencoj 
Kategorio:Hungaraj juristoj
Kategorio:Hungaraj laboristoj
Kategorio:Hungaraj altlernejaj instruistoj
Kategorio:Budapeŝtanoj
41030 Mariawomack

'*41030 *Mariawomack'''* estas tre malgranda, tre hela asteroido de la ĉefa asteroida zono malkovrita la  en la kadro de la astronomia kampanjo *Lowell Observatory Near-Earth-Object Search* (LONEOS) elde la Stacio Anderson Mesa de la Observatorio Lowell, sudoriente de Flagstaff (Arizono, Usono).

## Nomo 
Ĝia nomo honoras la astrofizikistinon *Maria Womack*, esploristinon ĉe la Kosma Instituto de Florido de la Universitato de Centra Florido (Orlando, Florido). Ŝi servis kiel profesorino ĉe multenombraj universitatoj kaj kiel direktorino de programo por la *National Science Foundation''. Ŝia esploro inkludas studojn pri kometoj kaj aktiva centaŭroj.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de LONEOS
Kategorio:Astronomiaj objektoj malkovritaj en 1999
Benediktana monaĥejo Rajhrad

**Benediktana monaĥejo Rajhrad** estas konvento de benediktanoj fondita laŭ tradicio en la jaro 1045, kiu estas ekde la jaro 1813 memstara abatejo. Ĝi troviĝas en katastro de urbo Rajhrad en distrikto Brno-provinco, sur la dekstra bordo de rivero Svratka (antaŭ ĝia reguligo en la 19-a jarcento sur la bordo maldekstra), fakte sur la insulo ĉirkaŭfluigata de Vojkovický náhon (la devena nereguligita Svratka) kaj la hodiaŭa Svratka. La tuta areo kun preĝejo de sanktaj Petro kaj Paŭlo ĝi estas protektata kiel kultura memorindaĵo de Ĉeĥio.

Ĉi tiea biblioteko en la jaro 2005 fariĝis bazo de nove fondita Monumento de skribarto en Moravio.


Rajhrad
Kategorio:Monaĥejoj en distrikto Brno-provinco
Rajhrad
Kategorio:Konstruaĵoj en Rajhrad
Kategorio:Kulturaj memorindaĵoj en distrikto Brno-provinco
Kategorio:Religio en Rajhrad
Kategorio:Jan Blažej Santini-Aichel
Rajhrad
Édouard-Montpetit (metroo de Montrealo)

**Édouard-Montpetit** estas stacio de la Metroo de Montrealo sur blua linio, situanta inter arondismentoj Côte-des-Neiges–Notre-Dame-de-Grâce kaj Outremont de Montrealo. Ĝi estis malfermita la .

450ra|centra|eta|Reto de la Metroo de Montrealo

'''''' estas planita stacio de Réseau express métropolitain.

450ra|centra|eta|Planitaj stacioj de REM

## Vidu ankaŭ 
* Metroo de Montrealo
* Korporacio de Transporto de Montrealo
* Blua linio (metroo de Montrealo)
* Stacioj de la metroo de Montrealo
* Réseau express métropolitain

## Eksteraj ligiloj 
* STM: Édouard-Montpetit
* Metroo de Montrealo: Édouard-Montpetit
*  (REM)
* REM: Édouard-Montpetit

Kategorio:Stacioj de la metroo de Montrealo
Kategorio:Blua linio (metroo de Montrealo)
Kategorio:Stacioj de REM
Kategorio:Metrostacioj malfermitaj en 1988
Kategorio:1988 en Kanado
Burgo Hermannstein (Waltershausen)

Burgo **Hermannstein** estas pereinta mezmezepoka spronremparo en Schnepfenthal, urbokvartalo de Waltershausen, Germanujo. La fundamentoj de la iama altaĵburgo troviĝas je alteco de 456,4 metroj ne tute 3,5 km for sudeosten de Kastelo Tenneberg, je ĉ. 2 km nordoriente de Friedrichroda kaj ĉ. 1 km sude de Schnepfenthal sur la eosta rando de la mallarĝa kaj roka montodorso *Wachkopf*. La tuto estas nun enarbare kaj forstista servovojo tratranĉas la okcidentajn murojn. Migradantoj informatas per lokaj signoj ĉi-prie kaj ĝi estas ene de la rondmigradopadaro de Friedrichroda. Malsupre de ĝi estis mezepoka strato kondukanta disde Friedrichroda en la direkto de Leina (Georgenthal) kaj Gotao.

## Historio 
eta|Plano de la eksa burgo
Burgo Steinfirst menciitis kiel remparo de la senjoroj de Döllstädt en la inter 1418 kaj 1419 skribita kroniko *Thüringische Landeschronik* de la eisenach-a historiisto Johannes Rothe. Ĝia konstrudato, uzo kaj detruo rekte konektiĝeblas al la Turingia-hesia milito pri sukcedo (1247–1263). Laŭdire la kastelo jam en 1260 estis malkonstruita kial la defendantaj kavaliraj ŝtelistoj baradis la alirejojn al Klostro Reinhardsbrunn. Pro ĝia observaden perfekta situo la monteto plurfoje, laste dum la Tridekjara milito (laŭ instigo de duko Ernesto la 1-a (Saksio-Gotha-Altenburg) provizitis per gvatadloko.

## Etimologiaĵoj 
La nomo *Wachkopf* estas le ekde 1512 dokumentebla kaj ĝisnun kutima nomo de la monto, dume *Herrmannstein* referencas al ebla konstruinto. Laŭ Raimann temis pri landgrafo Hermano la 1-a kiu mendis la burgokonstruon. Sed tio tre malverŝajnas kaj kontraŭuus al la informoj de ĉe Rothe. Ĝis 1998 Hermannstein ankaŭ nomiĝis gastejo je la vilaĝorando de Schnepfenthal. *Steinfirst* kaj *Steinfurt* atestas malnovajn forstejajn nomojn tre proksimajn al la burga loko - ilin uzis ankaŭ la Rothe-kroniko.

## Bagatelaĵoj 
Eble ŝtona plato el la kastelparko de Reinhardsbrunn originas el Hermannstein-burgo. La waltershausen-a pentristo Michael Thiem faris en 1988 por la enirejzono de la intertempe malkonstruita Gastejo Hermannstein vandbildon kun fikcia aspekto de la burgo kiel kuliso.

## Literaturo 
* Thomas Bienert: «Burgstelle Hermannstein» – Mittelalterliche Burgen in Thüringen. Wartberg Verlag, Gudensberg-Gleichen 2000, ISBN 3-86134-631-1, p. 88–89.
* Michael Köhler: «Hermannstein, Steinfirst, Steinfurt, Wachkopf» – Thüringer Burgen und befestigte vor- und frühgeschichtliche Wohnplätze. Jenzig-Verlag, Jena 2001, ISBN 3-910141-43-9, p. 137.
* Wilhelm Bickel: Heimatbuch von Schnepfenthal – Rödichen in Thüringen. Verlag der Gemeinde Schnepfenthal-Rödichen, Waltershausen 1939.
* Heinz Raimann: Die Burg auf dem Hermannstein. Ĉe: Hörselberg-Bote. Heft 46. Heimat Verlag Hörselberg, Wutha-Farnroda 2001, p. 32–33.

## Eksteraj ligiloj 
## Notoj 
Hermannstein
Kategorio:Waltershausen
Hermannstein
Kategorio:Pereintaj konstruaĵoj en Germanio
Ibrahim ibn Muhammad

**Ibrahim ibn Muhammad** (en araba, إِبْرَاهِيم ٱبْن مُحَمَّد‎) estis filo de la profeto de Islamo Mohamedo kaj de lia edzino Marijah Al-Kibtia, egipta koptino.

Same kiel aliaj siaj virfratoj, Ibrahim forpasis infanaĝe; oni diras, ke li mortis je la 17a aŭ 18a aĝ-monato. Unu de la sunaoj aŭ haditoj, nome 153a de la Libro 18a de la Eklipsoj , rakontas, ke la suno eklipsiĝis la tagon en kiu Ibrahim mortis, kvankam Mohamedo rememorigas, ke suneklipso estas signalo nek de morto nek de nasko de iu ajna. Ibrahim estas la sama nomo kiel tiu de la patriarko de judoj kaj kristanoj (kaj islamanoj), nome Abraham, pri kiu unu de la sunaoj aŭ haditoj, nome 314a de la Libro 1a Islamano de Fido, rakontas, ke li estis trafita de Mohamedo en la sepa ĉielo dum sia veturo tra la ĉieloj, kaj Ibrahim estas la nomo de la sepa filo de Mohamedo.

Ibrahim estis zorgita de nutristino nome Umm Sajf, edzino de Abu Sajf, forĝisto, laŭ tiama araba tradicio, al kiu Mohamedo donis kapinojn por komplemento de la mamnutrado. Kiam la infano malsaniĝis, oni translokigis lin al palmujo proksime de la loĝejo de lia patrino, sub ŝia zorgo kaj de ŝia fratino Sirin. Kiam la infano mortis, Mohamedo ploregis kaj ege funebris.

## Notoj 
Kategorio:Personoj de Mekko
Kategorio:Mezepokaj islamanoj
Kategorio:Araboj
Kategorio:Familio de Mohamedo
Majmuna bint al-Harith

**Majmuna bint al-Harith** aŭ *Maymuna bint al-Harith* (en araba ميمونه بنت الحارث), ĉirkaŭ 594–673, estis edzino de la profeto Mohamedo, kaj konsiderata de islamanoj kiel "patrino de la kredantoj". Pli longnome *Majmunah bint al-Harith al-Hilalijah* ().

Ŝia origina nomo estis Burrah aŭ Barrah, sed Mohamedo ŝanĝis ĝin al Majmuna. Ŝia patro estis al-Harith ibn Hazn, de la tribo Banu Hilal de Mekko, kaj ŝia patrino estis Hind bint Aŭf, de la tribo Himyar de Jemeno. Ŝia fratino estis Lubaba bint al-Harith. Ŝi havis ankaŭ du patrinflankajn fratinojn, Asma bint Umajs kaj Salma bint Umajs, kiuj edziniĝis al Abu Bakr kaj al Hamza ibn Abdul-Muttalib, respektive.​ Ibn Kathir mencias tradicion, laŭ kiu ankaŭ Zajnab bint Ĥuzajma (alia edzino de Mohamedo) estis ankaŭ patrinflanka fratino.

Ŝi edziniĝis al Mohamedo kiam li estis sesdek-jaraĝa kaj ŝi tridekses-jaraĝa, en la jaro 630. Per tio ŝi akiris bonan vivon kaj monon post lia morto, ĉar ŝi estis probable vidvino aŭ divorcinta. Zajnab bint Ĥuzajma, la antaŭa edzino de Mohamedo kiu estis mortinta iomete antaŭe, estis ŝia patrinflanka duonfratino. Majmuna dediĉis sin al Korano kaj vivis kun Mohamedo dum tri jaroj, ĝis lia morto, laŭ la libro "La edzinoj de la mesaĝisto de Allaho", de Muhammad Swaleh. Ŝi mortis dum la kalifeco de Mu'aŭija, estante okdek-jaraĝa.

## Notoj 
## Bibliografio 
* Alfred Guillaume, *The Life of Muhammad*: traduko de la verko de Ibn Ishaq nome *Sirat Rasul Allah*.

Kategorio:Personoj de Mekko
Kategorio:Islamo kaj virinoj
Kategorio:Mezepokaj islamanoj
Kategorio:Araboj
Kategorio:Familio de Mohamedo
Gustav Adolph Michaelis

**Gustav Adolph MICHAELIS** (9-an de julio 1798 en Harburg - 8-an de aŭgusto 1848 en Lehrte) estis germana kuracisto kaj obstetrikisto. Li estis la patro de la arkeologo Adolf Michaelis (1835–1910).

## Vivo kaj laboro 
Michaelis devenis de familio de erudiciuloj kaj kuracistoj. Lia avo, Johann David Michaelis (1717–1791), estis Profesoro pri Teologio kaj Orientalistiko ĉe la Universitato de Göttingen. La patro, Gottfried Philipp Michaelis, estis ĝenerala kuracisto kaj obstetrikisto en Harburg kaj komencis en 1809 kun la ideo de profilaksa forigo de la utero altiris atenton en cezara sekco efektivigitaj en 1876 de Edouardo Porro (1842-1902) en Padovo. Lia onklino Caroline Schelling, naskonomo Michaelis (1763–1809) estis verkistino.

## Referencoj 
## Vidu ankaŭ 
* Michaelis-rombo

Kategorio:Germanaj kuracistoj
Clube 92 FM

**Clube 92 FM** (Klubo 92 FM) estas radiostacio en la brazila urbo Votuporango apartenanta al *Sistema Vanguarda de Comunicação*.

La radio estis fondita kun la nomo *Rádio Clube (AM)* la 5-an de aŭgusto 1956, fare de Nelson Camargo (1924-2007), kiu ankaŭ fondis en 1954 la tiaman gazeton *A Vanguarda* (La Avangardo), nuntempe Diário de Votuporanga.

Pli ol 70 urboj estas atingitaj de la signalo de Clube 92 FM en areo da 120 km² ĉirkaŭ Votuporango.

 

## Referencoj 
## Vidu ankaŭ 
* Votuporango
* Cidade 94,7 FM
* UNIFEV-Radio
* Diário de Votuporanga

## Eksteraj ligiloj 
* Oficiala retejo de la radio 

Kategorio:Votuporango
Kategorio:Radiostacioj en Brazilo
Imre Pintér (aktoro)

**Imre Pintér,** laŭ hungarlingve kutima nomordo **Pintér Imre** estis hungara aktoro, operetkantisto (baritono).

Imre Pintér naskiĝis la  en Vác, li mortis la  en Budapeŝto.

## Biografio 
Imre Pintér estis forigita el la loka gimnazio en 1875, poste li faris plurajn helplaborojn en Pest (urbo), fine li aliĝis al koruso de Népszínház. Post 5 jaroj li estis operetkantisto unue en Pécs, poste en teatra trupo de Károly Mosonyi en Temeŝvaro kaj Pozono, en 1891 de Ignác Krecsányi, pli poste en aliaj provincaj teatroj. En 1903 li revenis al Népszínház, poste li havis rolojn en diversaj teatroj. Li apartenis al tiuj, kies kantovoĉo estis aŭdebla per gramofono. Li okupiĝis ankaŭ pri filmoj kaj kontribuis teatraĵojn. En la 1930-aj jaroj kune kun Lujza Blaha li faris teatrajn spektaklojn en lernejoj. Li edziĝis dufoje.

## Liaj teatraj roloj (elekto) 
* Franz von Suppé: *Boccaccio* - Pietro
* Carl Zeller: *Madarász* - Katko
* Ferenc Csepreghy:
** *Piros bugyelláris* - Csillag
** *A sárga csikó* - Laci
* Planquette: *A corneville-i harangok* - avo Gáspár

## Liaj filmaj roloj (elekto) 
* *Elmegyek a Templom mellett* (1908)
* *A népfölkelő* (1914, ankaŭ scenaristo, reĝisoro)
* *A Megfagyott gyermek* (1921)
* *Szerelmes szívek* (1944)

## Liaj teatraĵoj 
* *Szellő Judit* (prezentita en Pozono, 1893)
* *A falu rózsája* (prezentita en Budapeŝto, 1903)

## Fontoj 
* hungarlingva biografio kun foto
* hungarlingva biografio kun foto
* hungarlingva biografio (la koncerna teksto estas legebla en la 486-a paĝo)
* hungarlingva biografio (la koncerna teksto estas legebla pli malsupre)
* hungarlingva biografio (la koncerna teksto estas legebla post klako al majusklo P, poste serĉu la nomon)

## Referencoj 
Kategorio:Hungaraj aktoroj
Kategorio:Hungaraj operetkantistoj
Kategorio:Budapeŝtanoj
Prezidanto de la Eŭropa Komisiono

La **Prezidanto de la Eŭropa Komisiono** estas unu el la ĉefaj funkcioj ene de la Eŭropa Unio.

La Prezidanto de la Komisiono reprezentas la Union eksterlande, kvankam ĝi kunhavas ĉi tiun prerogativon kun la Prezidanto de la Eŭropa Konsilio kaj la Alta Reprezentanto (kiu sidas en la Komisiono). Tamen la prezidanto, malkiel normala registarestro, ne starigas eksteran politikon, ne komandas trupojn aŭ pagigas impostojn, ĉar ĉi tiuj agoj estas ĉefe ekster la prerogativoj de la Unio.

La funkcio kreiĝis en 1957. Komence *primus inter pares*, la funkcio pli peziĝis ĉefe sub la prezidanteco de Jacques Delors (1985-1995). La Prezidanto de la Komisiono estas elektita por kvinjara mandato de la Eŭropa Parlamento laŭ propono (per kvalifikita plimulto) de la Eŭropa Konsilio, kiu konsideras la rezulton de la parlamentaj elektoj kaj faras la taŭgajn antaŭajn konsultojn. La membroj de la Komisiono mem estas tiam proponitaj de la Konsilio de Eŭropa Unio interkonsente kun la elektita Prezidanto de la Komisiono. La Kolegio de Komisionanoj, la Alta Reprezentanto kaj la Prezidanto de la Komisiono estas denove submetataj al aprobo - kiel kolegio - al la Eŭropa Parlamento. Tiel konstituita kaj elektita, ĉi tiu kolegio poste kolektive respondecas antaŭ la Parlamento, kiu povas cenzuri ĝin.

Venkinte la voĉdonon de eŭropaj deputitoj la 16-an de julio 2019, la germana Ursula von der Leyen okupas ĉi tiun postenon ekde la 1-a de decembro 2019. 

## Referencoj 

Kategorio:Eŭropa Komisiono
41927 Bonal

'*41927 *Bonal'''* estas tre malgranda, malhela asteroido de la ĉefa asteroida zono malkovrita la  en la kadro de la astronomia kampanjo *Lowell Observatory Near-Earth-Object Search* (LONEOS) elde la Stacio Anderson Mesa de la Observatorio Lowell, sudoriente de Flagstaff (Arizono, Usono).

## Nomo 
Ĝi estis nomita en honoro de *Lydie Bonal*, esploristino ĉe la IPAG (*Institut de Planétologie et d'Astrophysique de Grenoble'' : Instituto de Planedoscienco kaj Astrofiziko de Grenoblo) en Francio. Ŝi studas mikrometeorŝtonojn, alvenigajn specimenojn, la spektroskopion de Raman, kun centriĝo sur primitivaj materioj, inklude organikaj, el planedaj materialoj.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de LONEOS
Kategorio:Astronomiaj objektoj malkovritaj en 2000
Cidade 94,7 FM

**Cidade 94,7 FM** (Urbo 94,7 FM) estas radiostacio en la brazila urbo Votuporango apartenanta al *Grupo Cidade de Comunicação*.

La 8-an de aŭgusto 1979 la radiostacio estis inaŭgurita de grupo da entreprenistoj kaj la parolisto Jota Pereira, tiam kun la nomo *Rádio 8 de Agosto* (Radio 8-a de Aŭgusto), sekve ĝi nomiĝis *Rádio Cidade AM 1190*, kaj la 15-an de novembro 2017 iĝis *Rádio Cidade FM 94,7.*

La grupo *Grupo Cidade de Comunicação* ankaŭ posedas la gazeton A Cidade kaj en la urbo Kardozo la radiostacion *Cidade FM 88,5*.

  

## Referencoj 
## Vidu ankaŭ 
* Votuporango
* Clube 92 FM
* UNIFEV-Radio
* A Cidade

## Eksteraj ligiloj 
* Oficiala retejo de la radiostacio 

Kategorio:Votuporango
Kategorio:Radiostacioj en Brazilo